**ADATVÉDELMI TÁJÉKOZTATÓ**

**1. Adatkezelés Biztonsági, személy-és vagyonvédelmi kamerarendszer alkalmazásakor**

(1) Parókiánk, mint Szolgáltató területén a látogatók fogadásra nyitva álló helyiségeinkben az emberi élet, testi épség, személyi szabadság, az üzleti titok védelme és a vagyonvédelem céljából elektronikus megfigyelőrendszert alkalmazunk, amely képfelvétel rögzítését teszi lehetővé, ez alapján személyes adatnak tekinthető az érintett magatartása is, amit a kamera rögzít.

(2) Az adatkezelés jogalapja jogos érdekeinknek érvényesítése és az érintett hozzájárulása.

(3) Az elektronikus megfigyelőrendszer adott területen történő alkalmazásának tényéről jól látható helyen, jól olvashatóan, a területen megjelenni kívánók tájékozódását elősegítő módon figyelemfelhívó jelzést, tájékoztatást helyezünk el. A tájékoztatást minden egyes kamera vonatkozásában megadjuk.

(4) A megfigyelt területre belépő harmadik személyről, látogatóról hozzájárulásával képfelvétel készíthető és kezelhető. Hozzájárulását a természetes személy ráutaló magatartásával adja meg, azzal, hogy a megfigyelt területre a bejáratánál kihelyezett elektronikus megfigyelő-rendszer alkalmazásáról szóló tájékoztató jelzés, ismertetés ellenére belép.

(5) A rögzített felvételek felhasználás hiányában maximum 3 (három) munkanapig őrizhetőek, ezt követően törlésre kerülnek. Akinek jogát vagy jogos érdekét a képfelvétel adatának rögzítése érinti, a képfelvétel rögzítésétől számított 3 (három) munkanapon belül jogának vagy jogos érdekének igazolásával kérheti, hogy az adatot az adatkezelő ne semmisítse meg, illetve ne törölje.

(6) A személyes adataihoz jogosult hozzáférni, továbbá jogosult a személyes adatai helyesbítését vagy törlését kérni, illetve élhet az adatkezelés korlátozásához és adathordozhatósághoz való jogával.

(7) A személyes adatai megsértésével kapcsolatban a Nemzeti Adatvédelmi és Információszabadság Hatósághoz fordulhat a következő elérhetőségek egyikén: a 1530 Budapest, Pf.: 5. levelezési címen; személyesen a 1125 Budapest, Szilágyi Erzsébet fasor 22/c. címen; a +36 (1) 391-1400 telefonszámon, a +36 (1) 391-1410 faxszámon vagy az ugyfelszolgalat@naih.hu e-mail címen; illetve bírósághoz fordulhat.

(8) **Ismételten felhívjuk tehát szíves figyelmét, hogy amennyiben templomunk vagy parókiánk helyszínére belép, úgy hozzájárulását adja ahhoz, hogy a fentieknek megfelelően Önről fénykép- vagy videofelvételt készítsenek, és azt esetlegesen közösségi média felületen közzé tegyék!**

**2. Adatkezelés Szolgáltató közösségi média felületein**

(1) Tájékoztatjuk, hogy parókiánk **Facebook** és **Instagram** oldalt működtet.

(2) Szolgáltatóként, mint a közösségi oldal üzemeltetője a közösségi média felületein az érintett hozzájárulásával jogosultak vagyunk fénykép- vagy videofelvételt közzétenni az érintettről. Tájékoztatjuk, hogy hozzájárulását a templomunk helyszínére történő belépéssel adja meg.

(3) A közösségi oldalon a látogatók által közzétett személyes adatokat nem kezeljük. A látogatókra a közösségi oldal Adatvédelmi- és Szolgáltatási Feltételei irányadók. Nem felelünk a közösségi oldal felhasználói által a közösségi oldalunkon közzétett, jogszabályt sértő adattartalmakért, hozzászólásokért. Nem felelünk semmilyen személyes adatok védelmét érintő, a közösségi oldal működéséből adódó hibáért.

(4) Az általunk üzemeltetett közösségi oldal részére, annak oldalán tett adatkezelési panasz nem minősül hivatalosan benyújtott panasznak.

(5) **Ismételten felhívjuk tehát szíves figyelmét, hogy amennyiben templomunk vagy parókiánk helyszínére belép, úgy hozzájárulását adja ahhoz, hogy a fentieknek megfelelően Önről fénykép- vagy videofelvételt készítsenek, és azt esetlegesen közösségi média felületen közzétegyék!**